b'\n_START_ARTICLE_\nKino industrija\n_START_PARAGRAPH_\nKino pramon\xc4\x97 susideda i\xc5\xa1 technologini\xc5\xb3 ir komercini\xc5\xb3 kino gamybos institucij\xc5\xb3: t. y. film\xc5\xb3 gamybos bendrovi\xc5\xb3, kino studij\xc5\xb3, kinematografijos, film\xc5\xb3 gamybos, scenarij\xc5\xb3 ra\xc5\xa1ymo, iki gamybini\xc5\xb3, po gamybini\xc5\xb3 proces\xc5\xb3, kino festivali\xc5\xb3, platinimo, aktori\xc5\xb3, kino re\xc5\xbeisieri\xc5\xb3 ir kito k\xc5\xabrybin\xc4\x97s grup\xc4\x97s personalo._NEWLINE_Nors i\xc5\xa1laidos, i\xc5\xa1leistos statant filmus, beveik i\xc5\xa1 karto leid\xc5\xbeia film\xc5\xb3 gamybai susikoncentruoti po autoriteting\xc5\xb3 gamybos kompanij\xc5\xb3 globa, prieinamos film\xc5\xb3 gamybos \xc4\xafrangos pa\xc5\xbeanga, ir pl\xc4\x97sti galimybes \xc4\xafgyti investicin\xc4\xaf kapital\xc4\x85 ne i\xc5\xa1 kino pramon\xc4\x97s, leido vystytis nepriklausomai film\xc5\xb3 gamybai.\n_START_SECTION_\n\xc5\xa0iuolaikin\xc4\x97 kino industrija\n_START_PARAGRAPH_\nPagrindiniai film\xc5\xb3 gamybos verslo centrai yra \xc4\xafsik\xc5\xabr\xc4\x99 Jungtin\xc4\x97se Valstijose, Indijoje, Nigerijoje ir Honkonge. Europoje, Pranc\xc5\xabzija, Italija, Jungtin\xc4\x97 Karalyst\xc4\x97 ir Vokietija yra tos \xc5\xa1alys, kurios pirmauja film\xc5\xb3 gamyboje._NEWLINE_Filmai neretai filmuojami vietov\xc4\x97se, esan\xc4\x8diose tolimiau nuo pagrindini\xc5\xb3 gamybos centr\xc5\xb3. D\xc4\x97l darbo bei infrastrukt\xc5\xabros i\xc5\xa1laid\xc5\xb3, dauguma film\xc5\xb3 gaminami kitose \xc5\xa1alyse nei toje, kurioje yra \xc4\xafsik\xc5\xabrusi \xc4\xafmon\xc4\x97, mokanti u\xc5\xbe film\xc4\x85. Pavyzd\xc5\xbeiui, dauguma Amerikos ir Indijos film\xc5\xb3 yra filmuojami Kanadoje, Jungtin\xc4\x97je Karalyst\xc4\x97je, Australijoje, Naujojoje Zelandijoje arba Ryt\xc5\xb3 Europos \xc5\xa1alyse.\n_START_SECTION_\nIndonezija\n_START_PARAGRAPH_\nDid\xc5\xbeiausios kino studijos Pietry\xc4\x8di\xc5\xb3 Azijoje buvo tyliai atidarytos 2011 met\xc5\xb3 lapkri\xc4\x8dio 5 dien\xc4\x85, 10 hektar\xc5\xb3 \xc5\xbeem\xc4\x97s plote Nongsoje, Batamo saloje, Indonezijoje. \xe2\x80\x9eInfinite Frameworks\xe2\x80\x9c (IFW) yra Singap\xc5\xabre \xc4\xafsik\xc5\xabrusi bendrov\xc4\x97 (netoli Batamo salos), \xc4\xaf kuri\xc4\x85 tarptautiniams klientams nesunku kreiptis d\xc4\x97l sandorio, valdoma konsorciumo, kurio 90 procent\xc5\xb3 akcij\xc5\xb3 priklauso Indonezijos verslininkui ir film\xc5\xb3 gamintojui Mike Wiluan.\n_START_SECTION_\nEgiptas\n_START_PARAGRAPH_\nEgipto kinas klesti Vidurio Rytuose, kur yra da\xc5\xbenai laikomas \xe2\x80\x9eRyt\xc5\xb3 Holivudu\xe2\x80\x9c. Nuo 1976\xc2\xa0m. Kaire vyksta kasmetinis Kairo tarptautinis kino festivalis (CIFF), kur\xc4\xaf akredituoja Tarptautin\xc4\x97 film\xc5\xb3 k\xc5\xabr\xc4\x97j\xc5\xb3 asociacijos federacija. Dauguma \xc5\xa1iandienos Egipto film\xc5\xb3 ir televizijos serial\xc5\xb3 yra gaminami Egyptian Media Production City komplekse, kuriame yra \xc4\xafrengta naujausia \xc4\xafranga filmavimui, lauko ir vidaus studijose. Jis apima apie 64 auk\xc5\xa1t\xc5\xb3j\xc5\xb3 technologij\xc5\xb3 studijas. Cenz\xc5\xabra, kuri anks\xc4\x8diau buvo kli\xc5\xabtis \xc4\xaf savirai\xc5\xa1kos laisv\xc4\x99, suma\xc5\xbe\xc4\x97jo pastebimai. Egipto kinas patyr\xc4\x97 nepaprast\xc4\x85 pasikeitim\xc4\x85 tabu at\xc5\xbevilgiu. Jis prad\xc4\x97jo dr\xc4\x85siai spr\xc4\x99sti klausimus, pradedant nuo seksualini\xc5\xb3 klausim\xc5\xb3 iki gausios vald\xc5\xbeios kritikos.\n_START_SECTION_\nNigerija\n_START_PARAGRAPH_\nNigerij\xc4\x85 \xc4\xaf \xc5\xa1iuolaikinio kino film\xc5\xb3 gamyb\xc4\x85 atved\xc4\x97 filmas, \xc5\xbeinomas kaip \xe2\x80\x9eGyvenimas vergov\xc4\x97je\xe2\x80\x9c (Living in Bondage), kuriame vaidino Kenneth Okonwo, Kanayo O. Kanayo, BOB Manuel Udokwu, Francis Agu Ngozi Nwosu, Nnena Nwabueze ir t. t. \xc5\xa0is filmas, kuris pateko \xc4\xaf rink\xc4\x85 1992 metais, buvo labai svarbus pos\xc5\xabkis Nigerijos kino pramon\xc4\x97je ir prana\xc5\xa1aujantis \xc5\xa1iuolaikini\xc5\xb3 film\xc5\xb3 gamybos tendencij\xc4\x85 Nigerijoje. \xc5\xa0alies kino sostin\xc4\x97 buvo Lagosas. Ta\xc4\x8diau b\xc4\x97gant metams, \xc4\xafvyko per\xc4\x97jimas i\xc5\xa1 Lagoso prie Enugu, rytin\xc4\x97je \xc5\xa1alies dalyje. Sakoma, kad \xc5\xa1is pokytis yra i\xc5\xa1kovotas Pete Edochie, ry\xc5\xa1i\xc5\xb3 pramon\xc4\x97s veterano, kuris pasuko link aktoriaus karjeros ir tapo vienu i\xc5\xa1 s\xc4\x97kmingiausi\xc5\xb3 aktori\xc5\xb3 Nigerijoje.\n_START_SECTION_\nLietuva\n_START_PARAGRAPH_\nKinas Lietuvoje buvo rodomas nuo XIX am\xc5\xbeiaus pabaigos, kuriamas\xc2\xa0\xe2\x80\x93 nuo XX am\xc5\xbeiaus prad\xc5\xbeios. \xc4\xae Lietuv\xc4\x85 kinas atkeliavo 1897\xc2\xa0m., kai Vilniuje \xc4\xafvyko pirmasis vie\xc5\xa1as kino seansas. Pirmieji kino teatrai atsirado 1905\xc2\xa0m. Daugiausia rodomi u\xc5\xbesienio komerciniai filmai, ta\xc4\x8diau vis populiar\xc4\x97ja nekomercinis kinas. Daug \xc5\xbei\xc5\xabrov\xc5\xb3 sulaukia festivaliai \xe2\x80\x9eKino pavasaris\xe2\x80\x9c, \xe2\x80\x9eTinklai\xe2\x80\x9c. Lietuvi\xc5\xa1k\xc4\x85 kin\xc4\x85 pastaraisiais metais populiarino festivalis \xe2\x80\x9eTrispalvis kinas\xe2\x80\x9c. 2005 metais rengiamas pirmasis komercinio lietuvi\xc5\xa1ko kino festivalis\xc2\xa0\xe2\x80\x93 konkursas \xe2\x80\x9eAXX\xe2\x80\x9c. Lietuvos kino istorij\xc4\x85 galim\xc4\x85 s\xc4\x85lyginai padalyti \xc4\xaf tris nelygius laikotarpius: pirm\xc4\x85j\xc4\xaf (1896\xe2\x80\x931941 m.), sovietin\xc4\xaf (1941\xe2\x80\x931989 m.) ir naujausi\xc4\x85 (nuo 1990\xc2\xa0m.) Pirm\xc4\x85j\xc4\xaf laikotarp\xc4\xaf \xc5\xbeenklina nacionaliniam kinui nepalankios istorin\xc4\x97s s\xc4\x85lygos ir naiv\xc5\xabs entuziast\xc5\xb3 bandymai \xc5\xbeengti pirmuosius \xc5\xbeingsnius. Antrasis laikotarpis\xc2\xa0\xe2\x80\x93 profesionalaus nacionalinio kino pamat\xc5\xb3 k\xc5\xabrimas ir tolesn\xc4\x97 raida suvar\xc5\xbeytos laisv\xc4\x97s s\xc4\x85lygomis. Pagaliau tre\xc4\x8diasis, kol kas pats trumpiausias, bet daugiausia vil\xc4\x8di\xc5\xb3 teikiantis laikotarpis\xc2\xa0\xe2\x80\x93 tai film\xc5\xb3 k\xc5\xabr\xc4\x97j\xc5\xb3 bandymas tapti pasaulinio kino konteksto dalimi neprarandant savojo identiteto. Pirmasis garsinis filmas buvo Henriko Ka\xc4\x8dinsko re\xc5\xbeisuotas \xe2\x80\x9eStorulio sapnas\xe2\x80\x9c (1938\xc2\xa0m.) \xc5\xa0io marione\xc4\x8di\xc5\xb3 filmo premjera \xc4\xafvyko 1938\xc2\xa0m. lapkri\xc4\x8dio 24 d. \xe2\x80\x9eMetropolitene\xe2\x80\x9c (l\xc4\x97les pagamino Stasys U\xc5\xa1inskas). Lietuvoje filmas sutiktas entuziastingai, o JAV animacini\xc5\xb3 film\xc5\xb3 bendrov\xc4\x97 \xe2\x80\x9eDalcompany\xe2\x80\x9c ne tik nupirko \xe2\x80\x9eStorulio sapn\xc4\x85\xe2\x80\x9c, bet ir u\xc5\xbesak\xc4\x97 S. U\xc5\xa1inskiui nauj\xc4\x85 film\xc4\x85 pagal Hanso Kristiano Anderseno pasak\xc4\x85 \xe2\x80\x9eLak\xc5\xa1tingala\xe2\x80\x9c. \xc5\xa0\xc4\xaf darb\xc4\x85 atlikti sutrukd\xc4\x97 Antrasis pasaulinis karas._NEWLINE_Po Antrojo pasaulinio karo, Lietuvai praradus nepriklausomyb\xc4\x99, vis\xc4\x85 kino gamyb\xc4\x85 bei platinim\xc4\x85 \xc4\x97m\xc4\x97 kontroliuoti soviet\xc5\xb3 vald\xc5\xbeia. Tik 1957\xc2\xa0m. pasirod\xc4\x97 pirmasis pilnametra\xc5\xbeis filmas, sukurtas Lietuvos kino studijos paj\xc4\x97gomis. Tai Vytauto Mikalausko \xe2\x80\x9e\xc5\xbdydrasis horizontas\xe2\x80\x9c. I\xc5\xa1eivijoje i\xc5\xa1gars\xc4\x97jo lietuvis Jonas Mekas, vienas garsiausi\xc5\xb3 eksperimentinio avangardinio kino k\xc5\xabr\xc4\x97j\xc5\xb3. Lietuvai atgavus nepriklausomyb\xc4\x99, i\xc5\xa1kilo finansavimo problema. Kai kurie kino k\xc5\xabr\xc4\x97jai, \xc4\xafprat\xc4\x99 b\xc5\xabti finansuojami i\xc5\xa1 Maskvos, sunkiai prisitaik\xc4\x97 prie nauj\xc5\xb3 s\xc4\x85lyg\xc5\xb3\xc2\xa0\xe2\x80\x93 valstyb\xc4\x97 smarkiai suma\xc5\xbeino film\xc5\xb3 finansavim\xc4\x85. I\xc5\xa1populiar\xc4\x97jo komerciniai u\xc5\xbesienio filmai, lietuvi\xc5\xa1ki filmai vis re\xc4\x8diau rodyti kino teatruose. Ta\xc4\x8diau atsirado \xc4\xafvairi\xc5\xb3 smulkesni\xc5\xb3 kino studij\xc5\xb3, nauja gabi\xc5\xb3 kino k\xc5\xabr\xc4\x97j\xc5\xb3 karta.\n_START_SECTION_\nIstorija\n_START_PARAGRAPH_\nPirmasis kada nors sukurtas vaidybinis filmas buvo \xe2\x80\x9eThe Story of the Kelly Gang\xe2\x80\x9c, Australijos kino filmas, remiantis li\xc5\xabdnai pagars\xc4\x97jusia Ned Kelly gaujos istorija. 1906 metais Dan Barry ir Charles Tait i\xc5\xa1 Melburno prodiusavo ir re\xc5\xbeisavo Kelly Gang gaujos istorij\xc4\x85, tyl\xc5\xb3, kvap\xc4\x85 gniau\xc5\xbeiant\xc4\xaf film\xc4\x85, kuris t\xc4\x99s\xc4\x97si nepertraukiamai 80 minu\xc4\x8di\xc5\xb3. Tai t\xc4\x99s\xc4\x97si net iki 1911, kai \xc5\xa1alys, i\xc5\xa1skyrus Australij\xc4\x85, prad\xc4\x97jo kurti vaidybinius filmus. Iki \xc5\xa1io laiko Australija suk\xc5\xabr\xc4\x97 16 pilnametra\xc5\xbei\xc5\xb3 vaidybini\xc5\xb3 film\xc5\xb3._NEWLINE_XX a. 2-ojo de\xc5\xa1imtme\xc4\x8dio prad\xc5\xbeioje kino pramon\xc4\x97 buvo visi\xc5\xa1kai pavergta D.W. Griffith filmo \xe2\x80\x9eTautos gimimas\xe2\x80\x9c (The Birth of a Nation). Be to, XX a. prad\xc5\xbeioje kino gamybos kompanijos i\xc5\xa1 Niujorko ir Naujojo D\xc5\xbeersio prad\xc4\x97jo jud\xc4\x97ti \xc4\xaf Kalifornij\xc4\x85, d\xc4\x97l gero oro ir ilgesni\xc5\xb3 dien\xc5\xb3. Nors tuo metu egzistavo elektros lemput\xc4\x97s, ta\xc4\x8diau nei viena nebuvo pakankamai galinga, kad tinkamai atskleist\xc5\xb3 film\xc4\x85, tad geriausias ap\xc5\xa1vietimo \xc5\xa1altinis filmo gamybai buvo nat\xc5\xabrali saul\xc4\x97s \xc5\xa1viesa. Be vidutinio sunkumo ir sauso klimato, taip pat buvo atsi\xc5\xbevelgiama \xc4\xaf valstij\xc4\x85 d\xc4\x97l atvir\xc5\xb3 erdvi\xc5\xb3 ir labai skirting\xc5\xb3 gamtos peiza\xc5\xbe\xc5\xb3. Kita prie\xc5\xbeastis buvo Piet\xc5\xb3 Kalifornijos atstumas nuo Naujojo D\xc5\xbeersio, kuris dar labiau pasunkino Tomui Edisonui u\xc5\xbetikrinti savo filmuotos med\xc5\xbeiagos patentus. Tuo metu Edisonui priklaus\xc4\x97 beveik visi patentai, priskiriami vaidybini\xc5\xb3 film\xc5\xb3 gamybai, ir Rytuose film\xc5\xb3 prodiuseriai veik\xc4\x97 nepriklausomai nuo \xe2\x80\x9eEdison\xe2\x80\x99s Motion Picture Patents Company\xe2\x80\x9c kompanijos ir buvo da\xc5\xbenai paduodami \xc4\xaf teism\xc4\x85 arba jiems \xc4\xafsakin\xc4\x97davo Edisonas bei jo agentai. Taigi film\xc5\xb3 k\xc5\xabr\xc4\x97jai, dirbantys vakarin\xc4\x97je pakrant\xc4\x97je, gal\xc4\x97jo dirbti nepriklausomai nuo Edisono kontrol\xc4\x97s. Jei jis pasi\xc5\xb3sdavo agentus \xc4\xaf Kalifornij\xc4\x85, \xc5\xbeodis paprastai pasiekdavo Los And\xc5\xbeel\xc4\x85 prie\xc5\xa1 atvykstant agentams ir filmo k\xc5\xabr\xc4\x97jai gal\xc4\x97jo pab\xc4\x97gti \xc4\xaf netoliese esan\xc4\x8di\xc4\x85 Meksik\xc4\x85.\n_START_SECTION_\nHolivudas\n_START_PARAGRAPH_\nPirmoji kino studija Holivudo apylink\xc4\x97je, \xe2\x80\x9eNestor Studios\xe2\x80\x9c, buvo \xc4\xafkurta 1911 metais Al Christie ir David Horsley, sename pastate \xc5\xa1iauriausiame vakar\xc5\xb3 kampe Sunset Boulevard ir Gower gatvi\xc5\xb3 sankirtoje. Tais pa\xc4\x8diais metais dar penkiolika nepriklausom\xc5\xb3 kino studij\xc5\xb3 \xc4\xafsik\xc5\xabr\xc4\x97 Holivude. Holivudas tapo taip stipriai susij\xc4\x99s su kino pramone, kad \xc5\xbeodis \xe2\x80\x9eHolivudas\xe2\x80\x9c yra naudojamas \xc5\xa1nekamojoje kalboje kalbant apie vis\xc4\x85 pramon\xc4\x99. 1913 metais Cecil B. DeMille, kartu su Jesse Lasky, nuomojosi pal\xc4\x97p\xc4\x99 su studijos \xc4\xafrenginiais, pietrytiniame Selma ir Vine gatvi\xc5\xb3 kampe, kur buvo \xc4\xafsteigta \xe2\x80\x9eBurns and Revier\xe2\x80\x9c studija ir laboratorija. Tuo metu DeMille prad\xc4\x97jo prodiusuoti \xe2\x80\x9eThe Squaw Man\xe2\x80\x9c (1914 m.). Studija tapo \xc5\xbeinomas kaip \xe2\x80\x9eLasky-DeMille Barn\xe2\x80\x9c, o \xc5\xa1iuo metu tai yra Holivudo paveldo muziejaus vieta._NEWLINE_Charlie Chaplin studija \xc5\xa1iauriniame La Brea ir DE Longpre aveniu kampe, tik \xc4\xaf pietus nuo Sunset bulvaro, buvo pastatyta 1917 metais. Studija tur\xc4\x97jo daug savinink\xc5\xb3 po 1953\xc2\xa0m., \xc4\xafskaitant \xe2\x80\x9eKling Studios\xe2\x80\x9c, kurios suk\xc5\xabr\xc4\x97 televizijos serialo \xe2\x80\x9eSupermen\xc4\x85\xe2\x80\x9c, kur pagrindin\xc4\xaf vaidmen\xc4\xaf atliko George Reeves; Red Skelton, kuris naudojo garso sales savo CBS televizijos estradiniams pasirodymams; ir CBS, kuri \xc5\xa1ioje studijoje filmavo televizijos serialus, tokius kaip \xe2\x80\x9ePerry Mason\xe2\x80\x9c (vaidino Raymond Burr). Taip pat studija priklaus\xc4\x97 Herb Alpert \xe2\x80\x9eA&M Records\xe2\x80\x9c ir \xe2\x80\x9eTijuana Brass Enterprises\xe2\x80\x9c. \xc5\xa0iuo metu studija priklauso \xe2\x80\x9eThe Jim Henson Company\xe2\x80\x9c kompanijai, joje filmuojamas serialas \xe2\x80\x9eMuppets\xe2\x80\x9c. 1969 m. Los And\xc5\xbeelo Kult\xc5\xabros paveldo taryba \xc4\xafvardijo studij\xc4\x85 istoriniu kult\xc5\xabros paminklu._NEWLINE_Garsus Holivudo \xc5\xbeenklas i\xc5\xa1 prad\xc5\xbei\xc5\xb3 skamb\xc4\x97jo \xe2\x80\x9eHollywoodland\xe2\x80\x9c. Jis buvo pastatytas 1923\xc2\xa0m. reklamuoti nauj\xc5\xb3 b\xc5\xabst\xc5\xb3 pl\xc4\x97tr\xc4\x85 min\xc4\x97tuose Holivudo kalvose. Keletui met\xc5\xb3 \xc5\xbeenklas buvo paliktas irti. 1949\xc2\xa0m. Holivudo prekybos r\xc5\xabmai \xc4\xafsiki\xc5\xa1o ir pasi\xc5\xabl\xc4\x97 pa\xc5\xa1alinti paskutines keturias raides ir suremontuoti likusias. \xc5\xbdenklas, esantis Lee kalno vir\xc5\xa1uje, dabar yra registruotas prekinis \xc5\xbeenklas ir negali b\xc5\xabti naudojamas be Holivudo prekybos r\xc5\xabm\xc5\xb3 sutikimo, kurie taip pat valdo garbing\xc4\x85 \xc5\xa0lov\xc4\x97s al\xc4\x97j\xc4\x85._NEWLINE_Pirm\xc5\xb3j\xc5\xb3 Akademijos apdovanojim\xc5\xb3 pristatymo ceremonija \xc4\xafvyko 1929 met\xc5\xb3 gegu\xc5\xbe\xc4\x97s 16d., per pokyl\xc4\xaf, vykus\xc4\xaf Blossom sal\xc4\x97je, \xe2\x80\x9eHollywood Roosevelt\xe2\x80\x9c vie\xc5\xa1butyje, Holivudo bulvare. Bilietai kainavo USD $10,00, dalyvavo 250 \xc5\xbemoni\xc5\xb3. Nuo ma\xc5\xbedaug 4-ojo de\xc5\xa1imtme\xc4\x8dio penkioms pagrindin\xc4\x97ms Holivudo kino studijoms i\xc5\xa1 viso Los And\xc5\xbeelo rajono, \xe2\x80\x9eParamount\xe2\x80\x9c, \xe2\x80\x9eRKO Pictures\xe2\x80\x9c, \xe2\x80\x9e20th Century Fox\xe2\x80\x9c, \xe2\x80\x9eMetro-Goldwyn-Mayer\xe2\x80\x9c ir \xe2\x80\x9eWarner Bros\xe2\x80\x9c, priklaus\xc4\x97 dideli, grandioziniai kino teatrai visoje \xc5\xa1alyje, kurie rod\xc4\x97 j\xc5\xb3 studij\xc5\xb3 film\xc5\xb3 per\xc5\xbei\xc5\xabras. Tarp 1927\xc2\xa0m. (veiksminga nebyliojo kino eros pabaiga) ir 1948\xc2\xa0m. laikotarpis yra laikomas Holivudo studijos sistemos am\xc5\xbeiumi, arba, bendresne kalba, Holivudo aukso am\xc5\xbeiumi. \xc4\xae\xc5\xbeymi data\xc2\xa0\xe2\x80\x93 1948\xc2\xa0m., teismo sprendimu, Auk\xc5\xa1\xc4\x8diausiasis Teismas nusprend\xc4\x97, kad kino studijos nebegal\xc4\x97jo valdyti kino teatr\xc5\xb3 ir gal\xc4\x97jo rodyti tik j\xc5\xb3 studijoms priklausan\xc4\x8dius filmus bei kino \xc5\xbevaig\xc5\xbedes, tod\xc4\x97l Holivudo istorijos era neoficialiai baig\xc4\x97si. Iki 6-ojo de\xc5\xa1imtme\xc4\x8dio vidurio, kai televizija buvo pelningas sumanymas, kuris buvo link\xc4\x99s \xc4\xafsitvirtinti ilgam, kino studijos taip pat prad\xc4\x97jo b\xc5\xabti naudojamos programavimo gamybos terp\xc4\x97je, kuri vis dar yra norma \xc5\xa1iandien.\n_START_SECTION_\nBolivudas\n_START_PARAGRAPH_\nBolivudas yra neformalus terminas populiariai naudojamas hindi kalboje, apib\xc5\xabdinantis film\xc5\xb3 industrij\xc4\x85, \xc4\xafsik\xc5\xabrusi\xc4\x85 Mumbajuje (formaliai \xc5\xbeinomas kaip Bomb\xc4\x97jus), Mahara\xc5\xa1troje, Indijoje. Terminas da\xc5\xbenai neteisingai vartojamas, nes nukreipia \xc4\xaf Indijos kino visum\xc4\x85, ta\xc4\x8diau tai tik bendra visos Indijos kino pramon\xc4\x97s dalis, apimanti ir kitus gamybos centrus, gaminan\xc4\x8dius filmus \xc4\xafvairiomis kalbomis. Bolivudas yra did\xc5\xbeiausias film\xc5\xb3 gamintojas Indijoje ir vienas i\xc5\xa1 did\xc5\xbeiausi\xc5\xb3 film\xc5\xb3 gamybos centr\xc5\xb3 pasaulyje._NEWLINE_Bolivudas yra oficialiai vadinamas Hindi kinu. \xc4\x8cia \xc4\xafsivyravo Indijos angl\xc5\xb3 kalbos dialogai, taip pat dainos. Indijoje yra \xc4\xafprasta matyti filmus, kuriuose rodomi dialogai su angli\xc5\xa1kais \xc5\xbeod\xc5\xbeiais (taip pat \xc5\xbeinomas kaip Hinglish), fraz\xc4\x97mis arba net visais sakiniais._NEWLINE_Re\xc5\xbeisieriaus Dadasaheb Phalke \xe2\x80\x9eRaja Harishchandra\xe2\x80\x9c (1913 m.) buvo pirmasis nebylus filmas, pagamintas Indijoje. Iki 4-ojo de\xc5\xa1imtme\xc4\x8dio pramon\xc4\x97 gamino daugiau nei 200 film\xc5\xb3 per metus. Pirmasis Indijos garsinis filmas, \xe2\x80\x9eArdeshir Irani\xe2\x80\x99s Alam Ara\xe2\x80\x9c (1931 m.), susilauk\xc4\x97 did\xc5\xbeiul\xc4\x97s komercin\xc4\x97s s\xc4\x97km\xc4\x97s. Buvo ai\xc5\xa1kiai matyti, kad Indijoje yra did\xc5\xbeiul\xc4\x97 rinka garsiniams filmams bei miuziklams; Bolivudas ir visa regionin\xc4\x97 kino pramon\xc4\x97 greitai per\xc4\x97jo prie garsinio filmavimo._NEWLINE_Ketvirtasis ir 5-ajame de\xc5\xa1imtme\xc4\x8diai buvo audringas laikotarpis: Indija nukent\xc4\x97jo nuo Did\xc5\xbeiosios depresijos, II pasaulinio karo, Indijos nepriklausomyb\xc4\x97s jud\xc4\x97jimo ir \xc5\xa1alies padalijimo. Dauguma Bolivudo film\xc5\xb3 buvo padedantys u\xc5\xbemir\xc5\xa1ti kasdienyb\xc4\x99, bet ten taip pat buvo ir re\xc5\xbeisieri\xc5\xb3, kurie steng\xc4\x97si paliesti sud\xc4\x97tingus socialinius klausimus, arba naudojo Indijos kov\xc4\x85 u\xc5\xbe nepriklausomyb\xc4\x99 kaip fon\xc4\x85, j\xc5\xb3 k\xc5\xabrybinei erdvei. 1937 m. re\xc5\xbeisierius Ardeshir Irani (po filmo \xe2\x80\x9eAlam Ara\xe2\x80\x9c \xc5\xa1lov\xc4\x97s) pastat\xc4\x97 pirm\xc4\x85j\xc4\xaf spalvot\xc4\x85 film\xc4\x85 hindi kalba \xe2\x80\x93 \xe2\x80\x9eKisan Kanya\xe2\x80\x9c. Kitais metais jis pastat\xc4\x97 kit\xc4\x85 spalvot\xc4\x85 film\xc4\x85, \xe2\x80\x9eMother India\xe2\x80\x9c versij\xc4\x85. Ta\xc4\x8diau spalva netapo populiari ypatyb\xc4\x97 iki v\xc4\x97lyvojo 6-ojo de\xc5\xa1imtme\xc4\x8dio. Tuo metu i\xc5\xa1laid\xc5\xabs, romanti\xc5\xa1ki miuziklai ir melodramos buvo pagrindin\xc4\x97 produkcija kino teatruose.'